**Mestská časť Bratislava - Nové Mesto**

so sídlom Junácka 1, 832 91 Bratislava

IČO: 00 603 317, DIČ: 20 20 88 73 85

evidenčné číslo súťaže: 8045/2022/DEN/27026

SÚŤAŽNÉ PODKLADY - OPRAVA

Podlimitná zákazka bežným postupom podľa ustanovení § 112 ods. 7 písm. b) a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

ZŠ Odborárska - rozšírenie kapacít tried

Súlad súťažných podkladov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov potvrdzuje:

V Bratislave, dňa 20.07.2022

...................................................

Mgr. Peter Jombík

oddelenie dopravy, európskych fondov

a verejného obstarávania

Súťažné podklady po kontrole predmetu zákazky schvaľuje:

V Bratislave, dňa 20.07.2022

...................................................

Mgr. Tomáš Čajda

vedúci oddelenia dopravy, európskych fondov

a verejného obstarávania

V Bratislave, dňa 20.07.2022

...................................................

Ing. Ignác Olexík, PhD.

prednosta miestneho úradu

V Bratislave, dňa 20.07.2022

...................................................

Mgr. Rudolf Kusý

starosta

**Obsah**

[**A.1 Pokyny pre uchádzačov** 4](#_Toc108769645)

[Časť I - Všeobecné informácie 4](#_Toc108769646)

[1. Identifikácia verejného obstarávateľa 4](#_Toc108769647)

[2. Predmet zákazky 4](#_Toc108769648)

[3. Komplexnosť dodávky 4](#_Toc108769649)

[4. Variantné riešenie 4](#_Toc108769650)

[5. Zdroj finančných prostriedkov 4](#_Toc108769651)

[6. Požiadavky na štruktúru a obsah ceny v ponuke 4](#_Toc108769652)

[7. Miesto, termín a spôsob realizácie predmetu zákazky 5](#_Toc108769653)

[8. Obhliadka miesta realizácie predmetu zákazky 5](#_Toc108769654)

[9. Skupina dodávateľov 5](#_Toc108769655)

[10. Komunikácia medzi verejným obstarávateľom a uchádzačmi alebo záujemcami 6](#_Toc108769656)

[11. Vysvetľovanie a doplnenie súťažných podkladov 6](#_Toc108769657)

[12. Všeobecné informácie k webovej aplikácií JOSEPHINE 7](#_Toc108769658)

[13. Lehota na predkladanie ponúk 7](#_Toc108769659)

[14. Lehota viazanosti ponuky 7](#_Toc108769660)

[15. Jazyk ponuky 7](#_Toc108769661)

[16. Náklady na ponuku 7](#_Toc108769662)

[17. Zábezpeka 8](#_Toc108769663)

[18. Vyhotovenie ponuky 9](#_Toc108769664)

[19. Spôsob predloženia ponuky 10](#_Toc108769665)

[20. Obsah ponuky 11](#_Toc108769666)

[21. Doplnenie, zmena a odvolanie ponuky 11](#_Toc108769667)

[22. Otváranie ponúk 12](#_Toc108769668)

[23. Vyhodnotenie ponúk 12](#_Toc108769669)

[24. Vyhodnotenie podmienok účasti 12](#_Toc108769670)

[25. Informácia o výsledku vyhodnotenia ponúk 12](#_Toc108769671)

[26. Podmienky poskytnutia súčinnosti k podpisu zmluvy 12](#_Toc108769672)

[27. Uzavretie zmluvy 13](#_Toc108769673)

[28. Využitie subdodávateľov pri plnení zmluvy 13](#_Toc108769674)

[29. Dôvernosť procesu verejného obstarávania 13](#_Toc108769675)

[30. Súhlas so spracovaním osobných údajov 13](#_Toc108769676)

[31. Generálna klauzula 14](#_Toc108769677)

[32. Zrušenie postupu verejného obstarávania 14](#_Toc108769678)

[Časť II – Kritérium na vyhodnotenie ponúk 15](#_Toc108769679)

[Časť III – Podmienky účasti 16](#_Toc108769680)

[1.1 Osobné postavenie 16](#_Toc108769681)

[1.2 Finančné a ekonomické postavenie 17](#_Toc108769682)

[1.3 Technická alebo odborná spôsobilosť 17](#_Toc108769683)

[Časť IV – Opis predmetu zákazky 19](#_Toc108769684)

[Príloha č. 1 ku SP: NÁVRH NA PLNENIE KRITÉRIA – PONUKA 22](#_Toc108769685)

[Príloha č. 2 ku SP: návrh ZMLUVY O DIELO 22](#_Toc108769686)

# **A.1 Pokyny pre uchádzačov**

# Časť I - Všeobecné informácie

## Identifikácia verejného obstarávateľa

Názov: Mestská časť Bratislava - Nové Mesto

Sídlo: Junácka 1, 832 91 Bratislava

Štát: Slovenská republika

IČO: 00 603 317

URL: <https://www.banm.sk/>

Profil: <https://www.uvo.gov.sk/vyhladavanie-profilov/detail/8221>

Kontaktná osoba: Mgr. Peter Jombík

Telefón: +421 907 743 462

## Predmet zákazky

Predmetom zákazky je výstavba objektu v areáli existujúcej ZŠ na pozemku investora s parcelným číslom, 12791/5, katastrálne územie Nové Mesto v Bratislave. Navrhovaná stavba je nepodpivničený dvojpodlažný objekt s príslušným dopravným napojením a napojením na inžinierske siete.

Podrobný opis je uvedený v časti IV a v návrhu ZMLUVY O DIELO, ktorá tvorí prílohu č. 2 týchto súťažných podkladov.

## Komplexnosť dodávky

Predmet zákazky nie je rozdelený na časti.

Uchádzači musí predložiť ponuky na celý predmet zákazky .

## Variantné riešenie

* 1. Verejný obstarávateľ neumožňuje predložiť variantné riešenie.
	2. Ak bude súčasťou ponuky variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

## Zdroj finančných prostriedkov

* 1. Predmet zákazky bude financovaný z vlastných zdrojov MČ Bratislava – Nové Mesto a z operačného programu Integrovaný regionálny operačný program (IROP), kde finančné zdroje tvoria európske finančné prostriedky z fondu systému riadenia EŠIF (európske štrukturálne a investičné fondy) - konkrétne Európskeho fondu regionálneho rozvoja a štátneho rozpočtu.

## Požiadavky na štruktúru a obsah ceny v ponuke

* 1. Ponúknutá cena za predmet zákazky musí byť stanovená podľa § 3 zákona č. 18/96 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov a musí byť uvedená v EUR.
	2. Do ceny, ktorá bude zmluvnou cenou, musia byť započítané všetky výdavky/náklady uchádzača súvisiace s realizáciou predmetu zákazky podľa požiadaviek uvedených v týchto súťažných podkladoch a v zmluve o dielo a jej prílohách.
	3. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy o dielo, pričom do svojich cien zahrnie všetky náklady spojené s plnením predmetu zákazky.
	4. Ceny v ponukovom formulári budú zaokrúhlené na 2 desatinné miesta v zmysle matematických pravidiel.
	5. **Ak uchádzač nie je platiteľom DPH, uvedie navrhovanú zmluvnú Cenu celkom**. **Na skutočnosť, že nie je platiteľom DPH, upozorní v ponuke.** V prípade, že uchádzač bude v čase predkladania ponuky neplatiteľom DPH, do Ceny celkom si zahrnie aj príslušnú výšku DPH, ktorú bude povinný zaplatiť, ak sa v priebehu verejného obstarávania alebo plnenia zmluvy stane platiteľom DPH. Verejný obstarávateľ nesmie poskytovateľovi k ponukovej ani k zmluvnej Cene celkom prirátať príslušnú DPH.

Výnimku z nemožnosti zmeniť zmluvnú cenu bude tvoriť zákonná zmena sadzby DPH, platná v mieste poskytnutia zdaniteľného plnenia počas plnenia zmluvy – zmluvná cena sa príslušne upraví vzhľadom na výšku aktuálnej, príslušnej sadzby DPH voči sadzbe DPH, platnej a účinnej v čase predkladania ponúk v tomto postupe verejného obstarávania.

* 1. V prípade, že uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH a výšky DPH podľa slovenských právnych predpisov (v súčasnosti 20%), aj keď samotnú DPH nebude v súlade s komunitárnym právom fakturovať. Ak je verejný obstarávateľ neplatiteľ DPH a je povinný podať samostatné daňové priznanie ku DPH z dôvodu prijatia tovaru alebo služieb z iného členského štátu alebo z tretej krajiny, ku cene bez DPH sa pripočíta výška DPH podľa aktuálnych slovenských právnych predpisov.

## Miesto, termín a spôsob realizácie predmetu zákazky

* 1. Miesto realizácie je uvedené vo výzve na predkladanie ponúk.
	2. Termíny stavebných prác ako aj dĺžka trvania kontraktu sa nachádzajú v priloženom návrhu zmluvy o dielo.

## Obhliadka miesta realizácie predmetu zákazky

* 1. Obhliadka miesta realizácie **sa odporúča**, ale nie je potrebná, nakoľko opis predmetu zákazky v oboch častiach je vypracovaný tak, aby bolo možné riadne zistiť rozsah celkového predmetu. V prípade, že obhliadku niektorý uchádzač bude vyžadovať, zašle **žiadosť o obhliadku** prostredníctvom elektronického systému, v ktorom sa zákazka realizuje, pričom najmä uvedie, o ktoré priestory obhliadku žiada. **Uchádzač, ktorý o obhliadku nepožiada a obhliadky sa nezúčastní, pri predkladaní zmluvy o dielo do ponuky sa má zato, ako keby sa oboznámil s miestom realizácie.**

## Skupina dodávateľov

* 1. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne ako „skupina dodávateľov“.
	2. Používaním pojmu „uchádzač“ v týchto súťažných podkladov sa myslí/zahŕňa aj pojem skupina dodávateľov.
	3. Ak ponuku predloží skupina dodávateľov v zmysle § 37 zákona o verejnom obstarávaní, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou.
	4. V prípade, že táto skupina dodávateľov bude úspešným uchádzačom, verejný obstarávateľ bude pred uzavretím zmluvy od tohto úspešného uchádzača požadovať za účelom zabezpečenia riadneho plnenia zmluvy, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah podľa relevantných ustanovení súkromného práva.
	5. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ktorý člen skupiny dodávateľov je oprávnený za skupinu dodávateľov konať, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť verejnému obstarávateľovi najneskôr k momentu uzatvárania zmluvy.

## Komunikácia medzi verejným obstarávateľom a uchádzačmi alebo záujemcami

* 1. Verejný obstarávateľ bude pri komunikácii s uchádzačmi resp. Záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	3. Ak je odosielateľom zásielky verejný obstarávateľ, tak záujemcovi / uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
	4. Ak je odosielateľom informácie záujemca/uchádzač, tak po prihlásení do systému a vstupu do predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka/správa sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
	5. Všetky informácie o zákazke sú verejne prístupné na Prehľade zákazky. Ak chce záujemca dostávať e-mailové notifikácie o prípadných aktualizáciách k danej zákazke, tak musí vykonať jeden z týchto úkonov: stiahnuť si dokumenty z prehľadu zákazky ako prihlásený subjekt, komunikovať komunikačným modulom, zakliknúť tlačidlo "ZAUJÍMA MA TO" alebo predložiť ponuku. Preto odporúčame všetkým záujemcom, ktorí sa zatiaľ aktívne nezapojili do verejného obstarávania, aby zaklikli tlačidlo "ZAUJÍMA MA TO".
	6. Verejný obstarávateľ dôrazne odporúča záujemcom, aby si pozorne prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke https://josephine.proebiz.com/sk/ vpravo hore.
	7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

## Vysvetľovanie a doplnenie súťažných podkladov

* 1. Adresa webovej stránky, kde je možný prístup k zverejňovanej dokumentácii verejného obstarávania v zmysle zákona o verejnom obstarávaní sa nachádza vo výzve na predkladanie ponúk a v Profile verejného obstarávateľa zriadenom Úradom pre verejné obstarávanie v dotknutej zákazke (link na zákazku v systéme JOSEPHINE), kde sú dotknuté informácie a dokumenty k dispozícii.
	2. V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk môže ktorýkoľvek subjekt požiadať o vysvetlenie prostredníctvom komunikačného rozhrania systému JOSEPHINE, podľa tu uvedených pravidiel komunikácie.

Verejný obstarávateľ poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sú známi, bezodkladne, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiadal dostatočne vopred.

* 1. Podania a dokumenty súvisiace s uplatnením revíznych postupov v zmysle zákona o verejnom obstarávaní sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE.
	2. Verejný obstarávateľ požaduje, aby všetky prípadné vysvetlenia v súťaži záujemcovia zapracovali do svojich ponúk.

## Všeobecné informácie k webovej aplikácií JOSEPHINE

* 1. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>
	2. Na bezproblémové používanie systému JOSEPHINE je nutné používať jeden z podporovaných internetových prehliadačov:
	+ Mozilla Firefox verzia 13.0 a vyššia alebo
	+ Google Chrome
	+ Microsoft Edge.

## Lehota na predkladanie ponúk

* 1. Ponuky musia byť doručené elektronicky do systému <https://josephine.proebiz.com> v lehote na predkladanie ponúk uvedenej **vo výzve na predkladanie ponúk**.
	2. Ponuku uchádzača predloženú po uplynutí lehoty na predkladanie ponúk systém JOSEPHINE nesprístupní.
	3. Prípadné listinné ponuky doručené po lehote na predkladanie ponúk na adresu verejného obstarávateľa budú podľa zákona o verejnom obstarávaní vrátené späť neotvorené (§ 49 ods. 3 písm. b) zákona o verejnom obstarávaní).
	4. Verejný obstarávateľ vylúči ponuku predloženú v lehote na predkladanie ponúk ak uchádzač:

a) nedodržal určený spôsob komunikácie,
b) obsah jeho ponuky nie je možné sprístupniť alebo

c) nepredložil ponuku vo vyžadovanom formáte

## Lehota viazanosti ponuky

* 1. Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do **30.06.2023.**

## Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky (slovenský jazyk) alebo (vzhľadom na príbuznosť jazykov) v českom jazyku.
	2. Ak je doklad alebo dokument vyhotovený v inom jazyku, musí byť predložený v pôvodnom jazyku a súčasne musí byť predložený úradný preklad do štátneho t. j. slovenského jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad v štátnom, t. j. slovenskom jazyku.

## Náklady na ponuku

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

## Zábezpeka

17.1 **Zábezpeka ponuky sa vyžaduje v sume 30 000,- eur** (slovom: tridsaťtisíc eur) a jej výška je uvedená vo Výzve na predkladanie ponúk.

17.2 Zábezpeka zabezpečí viazanosť ponuky počas lehoty viazanosti ponúk.

17.3 Spôsoby zloženia zábezpeky ponuky: poskytnutím bankovej záruky za uchádzača alebo zložením finančných prostriedkov od uchádzača na bankový účet verejného obstarávateľa alebo poistením záruky.

17.4 Podmienky zloženia zábezpeky ponuky:

17.4.1. **Poskytnutie bankovej záruky za uchádzača.**

17.4.1.1. Poskytnutie bankovej záruky musí byť v súlade s ustanoveniami § 313 až § 322 zákona č. 513/1991 Zb. Obchodného zákonníka v platnom znení. Záručná listina môže byť vystavená bankou, pobočkou zahraničnej banky alebo zahraničnou bankou (ďalej len „banka“). Banka ručí za splnenie zabezpečeného záväzku do výšky sumy a za podmienok určených v záručnej listine. Banka nemôže voči veriteľovi uplatniť námietky. Banka splní svoj záväzok z bankovej záruky len keď ju na to písomne vyzval veriteľ.

17.4.1.2. Zo záručnej listiny vystavenej bankou musí vyplývať, že:

banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa, banková záruka sa použije na úhradu zábezpeky ponuky, banka sa zaväzuje zaplatiť vzniknutú pohľadávku do 7 dní po doručení výzvy verejného obstarávateľa na zaplatenie, na účet verejného obstarávateľa, banková záruka nadobúda platnosť dňom jej vystavenia bankou a vzniká doručením záručnej listiny verejnému obstarávateľovi, platnosť bankovej záruky končí uplynutím lehoty viazanosti ponúk.

17.4.1.3. Banková záruka zanikne:

plnením banky v rozsahu, v akom banka za uchádzača poskytla plnenie v prospech verejného obstarávateľa, odvolaním bankovej záruky na základe písomnej žiadosti verejného obstarávateľa, uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.

17.4.1.4. Záručná listina, v ktorej banka písomne vyhlási, že uspokojí verejného obstarávateľa za uchádzača do výšky požadovanej zábezpeky, musí byť súčasťou ponuky. Ak bankovú záruku poskytne zahraničná banka, ktorá nemá pobočku na území Slovenskej republiky a záručná listina bude vyhotovená zahraničnou bankou v cudzom jazyku, musí byť takáto banková záruka zároveň doložená úradným prekladom do slovenského jazyka.

17.4.1.5. Záručná listina **musí byť súčasťou ponuky (naskenovaný pdf. dokument).** Ak scan záručnej listiny nebude súčasťou elektronickej ponuky verejný obstarávateľ bude postupovať podľa § 53 zákona o verejnom obstarávaní.

 Ak jezáručná listina vystavená elektronicky a takýto dokument má právne účinky, je postačujúce ak tento dokument bude súčasťou predloženej ponuky.

 V prípade, ak je záručná listina vystavená listinne, uchádzač je povinný na výzvu verejného obstarávateľa doručiť originál záručnej listiny v stanovenej lehote do sídla verejného obstarávateľa v zalepenej obálke označenej názvom súťaže a adresované Odboru verejného obstarávania verejného obstarávateľa.

 Ak po výzve verejného obstarávateľa uchádzač nedoručí v stanovenej lehote originál záručnej listiny do sídla verejného obstarávateľa, verejný obstarávateľ bude postupovať podľa § 49 ods.7 zákona o verejnom obstarávaní.

17.4.2. **Zloženie finančných prostriedkov na bankový účet verejného obstarávateľa.**

17.4.2.1. Finančné prostriedky musia byť zložené na účet verejného obstarávateľa:

Banka: Prima banka Slovensko, a.s.

IBAN: SK0356000000001800349037

Variabilný symbol: Číslo Výzvy na predkladanie ponúk

Špecifický symbol: IČO uchádzača / vedúceho člena skupiny dodávateľov

Poznámka pre príjemcu: Zábezpeka na ponuku

17.4.2.2. Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk. Poukázanie finančných prostriedkov na účet verejného obstarávateľa musí byť vykonané pred uplynutím lehoty na predkladanie ponúk.

17.4.2.3. Doba platnosti zábezpeky ponuky poskytnutej zložením finančných prostriedkov na účet verejného obstarávateľa trvá do uplynutia lehoty viazanosti ponúk.

17.4.3. **Poistenie záruky**

17.4.3.1.Poistenie záruky preukáže uchádzač predložením dokladu vystaveného poisťovňou na účely poistenia záruky, ktorého obsahom alebo prílohou budú pravidlá a informácie týkajúce sa uplatnenia si takejto zábezpeky ponuky z dôvodu jej prepadnutia v prospech verejného obstarávateľa a pravidlá a informácie týkajúce sa jej uvoľnenia alebo vrátenia uchádzačovi v prípade splnenia relevantných zákonných dôvodov.

 **Doklad vystavený poisťovňou na účely poistenia záruky musí byť súčasťou ponuky, (naskenovaný pdf. dokument).**

 Ak scan dokladu o poistení záruky nebude súčasťou elektronickej ponuky verejný obstarávateľ bude postupovať podľa § 53 zákona o verejnom obstarávaní.

 Ak je doklad o poistení záruky vystavený elektronicky a takýto dokument má právne účinky, je postačujúce ak tento dokument bude súčasťou predloženej ponuky.

 V prípade, ak je doklad o poistení záruky vystavený listinne, uchádzač je povinný na výzvu verejného obstarávateľa doručiť originál tohto dokladu v stanovenej lehote do sídla verejného obstarávateľa v zalepenej obálke označenej názvom súťaže a adresované Odboru verejného obstarávania verejného obstarávateľa.

 Ak po výzve verejného obstarávateľa uchádzač nedoručí v stanovenej lehote originál dokladu o poistení záruky do sídla verejného obstarávateľa, verejný obstarávateľ bude postupovať podľa § 49 ods. 7 v súlade so zákonom o verejnom obstarávaní.

17.5 Zábezpeka prepadne v prospech verejného obstarávateľa v zmysle § 46 ods. 6 zákona o verejnom obstarávaní.

17.6 Verejný obstarávateľ uvoľní alebo vráti uchádzačovi zábezpeku podľa § 46 ods. 5 zákona o verejnom obstarávaní. V prípade, že uchádzač zloží zábezpeku poskytnutím bankovej záruky alebo poistenia záruky a nastane dôvod vrátenia zábezpeky pred uplynutím lehoty viazanosti ponuky, verejný obstarávateľ vykoná potrebné úkony, ktoré budú podľa pravidiel viažucich sa na poistenie záruky nevyhnutné na uvoľnenie alebo vrátenie zábezpeky uchádzačovi v súlade s § 46 ods. 7 zákona o verejnom obstarávaní, a o ktorých bude na základe relevantných dokumentov predložených uchádzačom v jeho ponuke informovaný.

## Vyhotovenie ponuky

18.1 **Ponuka, pre účely zadávania tejto zákazky, je prejav slobodnej vôle uchádzača, že chce** **za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok**.

18.2 Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

18.3 Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese [https://josephine.proebiz.com/sk/](https://josephine.proebiz.com/)

18.4 Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po úspešnom odoslaní ponuky do systému JOSEPHINE je uchádzačovi odoslaný notifikačný informatívny e-mail s informáciou o podanej ponuke.

18.5 Doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

18.6 V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v elektronickej forme prostredníctvom zaručenej konverzie alebo v inej primeranej forme s cieľom overiť originalitu dokladov.

18.7 V prípade, že sú doklady, ktorými uchádzač preukazuje splnenie podmienok účasti, vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu, ak je to podľa predchádzajúcich ustanovení potrebné).

18.8 Ustanovenia zákona o verejnom obstarávaní týkajúce sa preukazovania splnenia podmienok účasti - osobného postavenia prostredníctvom zoznamu hospodárskych subjektov - týmto nie sú dotknuté.

## Spôsob predloženia ponuky

19.1 Uchádzač môže predložiť iba jednu ponuku na celý predmet zákazky. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

19.2 Uchádzač predkladá ponuku v elektronickej podobe do systému JOSEPHINE, umiestnenom na webovej adrese: [https://josephine.proebiz.com/sk/](https://josephine.proebiz.com/) a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

19.3 V prípade, že uchádzač predloží listinnú ponuku, verejný obstarávateľ bude postupovať v zmysle zákona o verejnom obstarávaní.

19.4 Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).

19.5 **Predkladanie ponúk je umožnené iba autentifikovaným uchádzačom**. Autentifikáciu jemožné previesť týmito spôsobmi:

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE,a to v pracovných dňoch v čase 8.00 –16.00hod. O dokončení autentifikácie je uchádzač informovaný e-mailom.
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 –16.00 hod. O dokončení autentifikácie je uchádzač informovaný e-mailom.
3. vložením dokumentu, preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 –16.00 hod
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 –16.00 hod.
5. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci EU) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

19.6 Autentifikovaný uchádzač si po prihlásení do systému JOSEPHINE v prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

19.7 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/>

19.8 V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára s ponúknutou cenou za predmet zákazky.

19.9 Ak ponuka obsahuje dôverné informácie, uchádzač ich v ponuke viditeľne označí.

19.10 Uchádzačom navrhovaná cena za požadovaný predmet zákazky bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: **cena s DPH**, (pri vkladaní do systému JOSEPHINE označená ako „Celková cena za predmet zákazky (kritérium hodnotenia)“).

## Obsah ponuky

20.1 Ponuka predložená uchádzačom musí obsahovať doklady, dokumenty a vyhlásenia podľa týchto súťažných podkladov vo forme uvedenej v týchto súťažných podkladoch a vo výzve na predkladanie ponúk doplnené tak, ako je to stanovené v týchto bodoch súťažných podkladoch.

20.2 Ponuka sa predkladá tak, aby obsahovala nasledovné dokumenty a doklady:

20.2.1. **Identifikačné údaje** **o** **uchádzačovi, resp. členoch** **skupiny** **dodávateľov, ak to** **je** **relevantné;**

t.j. obchodný názov a sídlo každého člena skupiny dodávateľov alebo miesto podnikania, meno, priezvisko a funkcia štatutárneho orgánu, IČO, DIČ, IČ DPH, IBAN, meno a priezvisko kontaktnej osoby, telefónny kontakt a e-mailová adresa;

20.2.2. **Podpísanú** **zmluvu o dielo** **(vrátane príloh)** – zmluva o dielo bude podpísaná štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov, ktorá bude v súlade s prílohou č. 2 týchto súťažných podkladov;

* návrh zmluvy o dielo je záväzný a uchádzač nie je oprávnený svojvoľne meniť jej ustanovenia alebo jej príloh;

- uchádzač vyplní v zmluve o dielo požadované informácie (identifikačné údaje a ponúknutú cenu, atď.);

* zmluva o dielo môže byť podpísaná kvalifikovaným elektronickým podpisom osoby/osôb konajúcich v mene uchádzača alebo môže byť podpísaná listinná zmluva o dielo a predložená ako naskenovaný dokument (napr. formát pdf.).

20.2.3. **Doklad o zložení zábezpeky**, ak sa vyžaduje, podľa pokynov uvedených v týchto súťažných podkladoch;

20.2.4. Doklady, preukazujúce splnenie požiadaviek na predmet zákazky v súlade s Opisom predmetu zákazky týchto Súťažných podkladov;

20.2.5. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil, a to v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené (informácie podľa § 49 ods. 5 zákona o verejnom obstarávaní);

20.2.6. **Podpísaný Návrh na plnenie kritéria**, ktorý bude v súlade s prílohou č. 1 týchto súťažných podkladov.

20.2.7. **Doklady a dokumenty**, ktorými uchádzač preukáže splnenie podmienok účasti, **alebo** bude vponuke predložený jednotný európsky dokument **podľa § 39** zákona o verejnom obstarávaní.

## Doplnenie, zmena a odvolanie ponuky

21.1 Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

## Otváranie ponúk

22.1 Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk.

22.2 Otváranie ponúk sa uskutoční v čase uvedenom **vo výzve na predkladanie ponúk**.

22.3 Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

22.4 Pri on-line sprístupnení ponúk systém zverejní / poskytne uchádzačom iba informácie v rozsahu uvedenom v § 52 ods. 2 zákona o verejnom obstarávaní. Všetky prístupy do tohto „on-line“ prostredia zo strany uchádzačov (t.j. kto sleduje online otváranie ponúk) bude systém JOSEPHINE logovať (zaznamenávať) a budú súčasťou protokolov v danom obstarávaní.

## Vyhodnotenie ponúk

23.1 Komisia bude pri vyhodnotení ponúk postupovať v súlade so zákonom o verejnom obstarávaní.

23.2 V zmysle § 112 ods. 7 písm. b) zákona o verejnom obstarávaní, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

23.3 Komisia vyhodnocuje ponuky podľa podmienok určených vo výzve na predkladanie ponúk obstarávania a v týchto súťažných podkladoch. Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači.

23.4 Komunikácia medzi uchádzačom/uchádzačmi a verejným obstarávateľom počas vyhodnotenia ponúk a vyhodnotenia splnenia podmienok účasti bude prebiehať podľa bodu 10 týchto súťažných podkladov.

## Vyhodnotenie podmienok účasti

24.1 Verejný obstarávateľ vyhodnotí splnenie požadovaných podmienok účasti v súlade so zvoleným postupom verejného obstarávania a § 40 zákona o verejnom obstarávaní.

## Informácia o výsledku vyhodnotenia ponúk

25.1 Verejný obstarávateľ bezodkladne písomne oznámi všetkým dotknutým uchádzačom výsledok vyhodnotenia ponúk v súlade s § 55 ods. 2 zákona o verejnom obstarávaní.

## Podmienky poskytnutia súčinnosti k podpisu zmluvy

26.1 Verejný obstarávateľ vyzve uchádzača na poskytnutie súčinnosti k podpisu zmluvy.

26.2 Úspešný uchádzač je povinný po písomnej výzve verejného obstarávateľa riadnu súčinnosť podľa § 114 ods. 7 zákona o verejnom obstarávaní potrebnú na uzavretie zmluvy tak, aby mohla byť uzavretá podľa § 56 zákona o verejnom obstarávaní.

26.3 V prípade zmeny oproti v ponuke predloženom Zozname subdodávateľov úspešný uchádzač v rámci súčinnosti predloží aktualizovaný Zoznam všetkých subdodávateľov, ktorí sa budú podieľať na plnení zmluvy podľa požiadaviek uvedených v zmluve.

26.3 Vyzvaný uchádzač v zákonnej lehote doručí verejnému obstarávateľovi podpísané zmluvy v príslušnom počte vrátane všetkých príloh. Návrh zmluvy, ktorý je súčasťou súťažných podkladov, je záväzný a nie je možné ho nijako meniť. To neplatí pre úpravy chýb v písaní (pravopisné chyby, preklepy, medzery v texte a pod.), ktoré nemenia význam konkrétnych ustanovení.

## Uzavretie zmluvy

27.1 Úspešný uchádzač a jeho subdodávatelia, ktorí majú v zmysle § 11 ZVO povinnosť byť zapísaní v Registri partnerov verejného sektora (RPVS) musia byť pred podpisom dohody zapísaní v RPVS a ich koneční užívatelia výhod nesmú byť osobami v zmysle § 11 ods. 1 písm. c) zákona o verejnom obstarávaní.

27.2. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

27.3 Verejný obstarávateľ uzavrie zmluvu v súlade s § 56 zákona o verejnom obstarávaní.

##

## Využitie subdodávateľov pri plnení zmluvy

28.1 Verejný obstarávateľ podľa § 41 zákona o verejnom obstarávaní vyžaduje v ponuke uviesť:

- zoznam známych subdodávateľov, ktorí sú uchádzačovi známi v čase predkladania ponuky,

- percentuálny podiel subdodávky: % z celkovej ceny predmetu zákazky bez DPH,

- stručný opis zákazky, ktorá bude predmetom subdodávky.

28.2V prípade zmeny v zmluvnom Zozname subdodávateľovposkytovateľ predloží aktuálny zoznam všetkých subdodávateľov a doklady na preukázanie splnenie požadovaných podmienok účasti osobného postavenia novouvedených subdodávateľov, ktorí sa budú podieľať na plnení zmluvy podľa požiadaviek uvedených v zmluve o dielo.

28.3 Verejný obstarávateľ v súlade s § 41 zákona o verejnom obstarávaní vyžaduje od subdodávateľov, aby preukazovali splnenie podmienky účasti osobného postavenia v rozsahu, v akom je ich splnenie vyžadované od uchádzača a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

## Dôvernosť procesu verejného obstarávania

29.1 Členovia komisie na vyhodnotenie ponúk nesmú počas vyhodnocovania ponúk poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.

29.2 Verejný obstarávateľ neposkytne informácie týkajúce sa zadávania zákazky, uzavierania zmluvy, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.

29.3 Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti sú obchodným tajomstvom. Za dôverné informácie je na účely tohto zákona možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia tohto zákona, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu.

## Súhlas so spracovaním osobných údajov

30.1 V súvislosti so zadávaním tejto zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač pre tento účel interne zabezpečí súhlas dotknutých osôb.

30.2. Osobné údaje budú spracúvané v súlade s platnou legislatívou za účelom vyhodnotenia predloženej ponuky v súlade so zákonom o verejnom obstarávaní.

30.3. Práva osoby, ktorej osobné údaje sa spracúvajú, sú upravené v zákone č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov.

30.4. Verejný obstarávateľ ma za to, že predložením ponuky uchádzač zodpovedá za zabezpečenie súhlasov všetkých dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Uvedené platí aj pre prípad, keď ponuku predkladá skupina dodávateľov.

## Generálna klauzula

31.1. Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

## Zrušenie postupu verejného obstarávania

32.1. Verejný obstarávateľ môže zrušiť použitý postup zadávania zákazky v súlade s § 57 zákona o verejnom obstarávaní.

# Časť II – Kritérium na vyhodnotenie ponúk

Kritérium na vyhodnotenie ponúk: **najnižšia cena**.

**A Definícia kritéria na vyhodnotenie ponúk**

Celková cena za predmet zákazky v súlade s prílohou č. 1.

**B Pravidlá uplatnenia kritéria**

Poradie ponúk bude určené vzostupne od najnižšej po najvyššiu ponúkanú cenu. Na prvom mieste sa umiestni ponuka uchádzača s najnižšou ponúkanou celkovou cenou za predmet zákazky.

Prípadne doplniť pravidlo pre zhodnosť.

**Určenie poradia ponúk** sa určí porovnaním celkových cien za dodanie predmetu zákazky všetkých ponúk – CH hp x.

Na prvom mieste v poradí sa umiestni uchádzač, ktorý bude mať najnižšiu cenu – Celkovú cenu za predmet zákazky – CH hp podľa nasledovného vzorca:

**Funkcia MIN** (CH hp1 až CH hp x)

Vysvetlivky vzorca:

**Funkcia MIN** -funkcia zostavenia poradia od min po max.

**CH hp1, resp. CH hp x**– celkové hodnotenie hodnotenej ponuky 1 až x.

**C Vypracovanie návrhu na plnenie kritéria**

Verejný obstarávateľ požaduje od uchádzačov, aby svoj návrh na plnenie kritéria uvedie do tabuľky: **Návrh na plnenie kritéria,** ktorý tvorí prílohu č. 1 týchto súťažných podkladov.

**D Elektronická aukcia**

Elektronická aukcia sa neuplatní.

# Časť III – Podmienky účasti

## Osobné postavenie

Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov. Ich splnenie preukáže podľa § 32 ods. 2, prípadne podľa § 32 ods. 4 a/alebo 5, § 39 alebo § 152 zákona o verejnom obstarávaní.

Ak uchádzač preukazuje splnenie podmienky účasti dokladmi podľa § 32 ods. 2 zákona o verejnom obstarávaní , v zmysle § 32 poslednej vety ods. 3 zákona o verejnom obstarávaní nemusí verejnému obstarávateľovi predložiť doklad podľa § 32 ods. 2 písm. a) zákona o verejnom obstarávaní, ale predloží všetky údaje (§ 10 ods. 4 zákona č. 330/2007 Z. z. o registri trestov) potrebné k vyžiadaniu výpisu z registra trestov právnickej osoby, štatutárneho orgánu, členov štatutárneho orgánu, členov dozorného orgánu, prokuristov od Generálnej prokuratúry SR a nemusí predložiť doklady podľa § 32 ods. 2 písm. b), c) a e) o verejnom obstarávaní (bod 2. sa nevzťahuje na uchádzačov podľa § 32 ods. 4 a/alebo 5 o verejnom obstarávaní ).

V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia uvedenej podmienky účasti týkajúcej sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť.

Podľa § 32 ods. 1 zákona o verejnom obstarávaní:

*Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:*

*a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,*

*b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike a v štáte sídla, miesta podnikania alebo obvyklého pobytu,*

*c) nemá evidované daňové nedoplatky voči daňovému úradu a colnému úradu podľa osobitných predpisov46c) v Slovenskej republike a v štáte sídla, miesta podnikania alebo obvyklého pobytu,*

*d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,*

*e) je oprávnený dodávať tovar, uskutočňovať stavebné práce alebo poskytovať službu,*

*f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.*

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Podľa § 32 ods. 2 zákona o verejnom obstarávaní:

*Ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1*

*a) písm. a) doloženým výpisom z registra trestov nie starším ako tri mesiace,*

*b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,*

*c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,*

*d) písm. d) doloženým potvrdením príslušného súdu nie starším ako tri mesiace,*

*e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,*

*f) písm. f) doloženým čestným vyhlásením.*

Podľa § 32 ods. 4 zákona o verejnom obstarávaní:

*Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.*

Podľa § 32 ods. 5 zákona o verejnom obstarávaní:

*Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.*

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona o verejnom obstarávaní. Preukazovanie podmienok účasti je voči obstarávateľskej organizácii účinné aj spôsobom podľa § 152 ods. 4 zákona o verejnom obstarávaní.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona o verejnom obstarávaní.

Verejný obstarávateľ uzná výhradne **rovnocenný zápis, ako je zápis do Zoznamu hospodárskych subjektov** podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľská organizácia príjme aj iný rovnocenný doklad predložený uchádzačom.

Zápis v zozname hospodárskych subjektov je zápisom do zoznamu hospodárskych subjektov v rozsahu zapísaných skutočností.

## Finančné a ekonomické postavenie

Nepožaduje sa.

## Technická alebo odborná spôsobilosť

Uchádzač musí spĺňať podmienky účasti týkajúce sa technickej spôsobilosti podľa § 34 zákona o verejnom obstarávaní, ktoré preukazuje:

- podľa § 34 ods. 1 písm. b) zákona o verejnom obstarávaní predložením:

- **zoznamom stavebných prác** uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený **potvrdením o uspokojivom vykonaní stavebných prác** a zhodnotení uskutočnených stavebných prác podľa obchodných podmienok, ak odberateľom

1.

bol verejný obstarávateľ alebo obstarávateľ podľa tohto zákona, dokladom je referencia; ak referencia nebola vyhotovená podľa § 12, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,

2.

bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov:

Verejný obstarávateľ požaduje, aby dosiahnutý objem uskutočnených stavebných prác rovnakého alebo obdobného charakteru a rozsahu ako je predmet zákazky bol v celkovom súhrne minimálne vo výške **1 000 000,- EUR bez DPH**, spolu za predchádzajúcich päť rokov ku dňu vyhlásenia verejného obstarávania.

Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.

# Časť IV – Opis predmetu zákazky

Špecifikácia činností, tvoriacich predmet zákazky:

(Poznámka: Ak sa niekde v nasledovnom texte Opisu predmetu zákazky uvádzajú prílohy, myslia sa tým prílohy ku tomuto opisu predmetu zákazky a sú uvedené ako osobitný dokument. Prílohy ku súťažným podkladom sú uvedené v tomto dokumente).

**Predmet zákazky**

Predmetom verejného obstarávania je v súlade s § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) zákazka na uskutočnenie stavebných prác.

Predmetom zákazky je uzavretie zmluvy o dielo v súlade s ustanovením § 56 zákona o verejnom obstarávaní za stanovených podmienok v týchto súťažných podkladoch, ktorej predmetom bude záväzok úspešného uchádzača (úspešných uchádzačov) vykonať pre obstarávateľskú organizáciu riadne a včas dielo, ktoré je potrebné zhotoviť v rámci realizácie projektu a záväzok obstarávateľskej organizácie dielo zhotovené v súlade so stanovenými podmienkami v týchto súťažných podkladoch prevziať a zaplatiť za dielo dohodnutú zmluvnú cenu.

Predmetom zákazky je výstavba objektu v areáli existujúcej ZŠ na pozemku investora s parcelným číslom, 12791/5, katastrálne územie Nové Mesto v Bratislave. Navrhovaná stavba je nepodpivničený dvojpodlažný objekt s príslušným dopravným napojením a napojením na inžinierske siete.

Hlavný vstup je navrhnutý z rekonštruovaných a novobudovaných areálových chodníkov.

Príjazd a zásobovanie bude cez existujúci vjazd z ulice Nobelova a Trojdomy.

**Základné informácie o predmete zákazky**

SO-01 Stavebná časť

Na 1.NP budú umiestnené primárne: hala, zborovňa, miestnosť pre zástupcu riaditeľa, archív, odborné pracoviská, jedáleň s výdajňou stravy a s umyvárňou riadu, WC, šatne a technológia.

Na 2. NP bude umiestnených 6 učební, 4 kabinety, WC

Zakladanie

Základové konštrukcie sú navrhnuté ako fiktívne pätky na pilótach. Jedná sa o sólo pilóty o priemere 520 mm, dĺžka pilót je 3-5 m, v závislosti od veľkosti reakcie. Pilóty sú ukončené hlavicou – fiktívna pätka 1,2x1,2x0,5 m. Na hlavicu sa ukotví nosný oceľový stĺp.

Konštrukcie

V rámci betónových konštrukcií sú v tomto projekte navrhnuté dva nosné prvky: výťahová šachta a schodisko.

Vnútorné schodisko je betónová dosková konštrukcia – typový prefabrikát. Konštrukcia je o dvoch ramenách a jednej medzipodeste a jednej podeste. Schodisko je votknuté do základu a kĺbovo uložené k stene výťahovej šachty. Spôsob kotvenia schodiska do výťahovej šachty sa upresní samotným výrobcom typového prefabrikátu.

Vykurovanie

Navrhovaný objekt bude napojený na rekonštruovaný zdroj tepla existujúcej základnej školy. Obehové čerpadlo pre vykurovací okruh objektu bude navrhované s montážou do potrubia a maximálnym prevádzkovým pretlakom 0,6 MPa. Základný okruh pre vykurovanie rozšírenie kapacity ZŠ je volený teplovodný s núteným obehom vykurovacej vody.

Zdravotechnika

Rozvod vody rieši vnútorný vodovod, areálový rozvod vody a predizolované rozvody teplej vody a cirkulácie z kotolne do objektu. Novonavrhovaný areálový vodovod bude slúžiť pre zásobovanie objektu vodou a pre vonkajšie nadzemné požiarne hydranty DN100

Vzduchotechnika

Vetranie priestorov WC je riešene podtlakovo. Vetranie ostatných priestorov je navrhnuté ako rovnotlakové.

Spevnené plochy a chodníky

Spevnené plochy v areáli majú zabezpečiť prístup chodcov a vozidiel zásobovania školskej jedálne k novej budove cez novú posuvnú bránu a bránku zo strany Nobelovej ul. Vstup do skladov v budove je na severnej strane budovy.

Sadové úpravy

V mieste plánovanej dostavby sa nachádzajú 4 vzrastlé stromy, ktoré je potrebné presadiť. V okolí objektu budú po výstavbe vysadené navrhované kry, trvalky a okrasné trávy.

Elektroinštalácie

Riešené je v zmysle platných predpisov a noriem STN umelé osvetlenie a zásuvkové rozvody, bleskozvod/ elektroinštaláciu na streche

NN prípojka

Vodovod a kanalizácia

Rozvod vody – vnútorný vodovod, areálový rozvod vody a predizolované rozvody teplej vody a cirkulácie z kotolne do objektu.

Kanalizácia - pre objekt je prevedená delená kanalizácia v objekte – splaškové a dažďové vody budú odkanalizované z objektu samostatne – vedené pod základovou doskou mimo objektu a napojené na existujúce areálové siete splaškovej a dažďovej kanalizácie – dosadením novej kanalizačnej šachty na dažďovej aj splaškovej kanalizácii.

PS 06.01 VÝŤAH

Druh výťahu - elektrický osobný so samoobsluhou s nosnosťou 630 kg/8 osôb. Počet staníc: 2

PS 10.01 KAMEROVÝ A DOCHÁDZKOVÝ SYSTÉM, ZABEZPEČENIE VSTUPOV

Osadenie videovrátnikov, dochádzkových systémov na dvoch vstupoch do budovy. Zriadenie kamerového systému so 6 kamerami. Vybavenie miestností wifi AP a monitoringmi kvality miestností (snímačmi teploty, vlhkosti, osvetlenia pohybu a CO2). Ďalšie súvisiace náležitosti podľa priloženej dokumentácie.

**Všeobecné ustanovenia**

Každá ponuka na uskutočnenie zákazky musí spĺňať všetky požadované funkčné charakteristiky a technické parametre podľa tejto časti Opis predmetu zákazky týchto súťažných podkladov, podľa projektovej dokumentácie – príloha č. 1 tejto časti Opisu predmetu zákazky, a podľa rozpočtu - Výkaz výmer – príloha č. 1 ZMLUVY O DIELO, ktorá tvorí prílohu č. 2 týchto súťažných podkladov. Technické riešenie uchádzača musí zodpovedať svojimi parametrami technickej špecifikácii, výkonnostným, dizajnovým a funkčným požiadavkám obstarávateľskej organizácie uvedenými v tejto časti Opisu predmetu zákazky a jej prílohách (Projektová dokumentácia, Výkaz výmer, Prípadne vysvetlenia).

Zákazka je v celom rozsahu opísaná tak, aby bola presne a zrozumiteľne špecifikovaná. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, obstarávateľská organizácia umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať rovnaké alebo lepšie úžitkové, prevádzkové a funkčné charakteristiky, ako pôvodný výrobok alebo technické riešenie. T. z. že pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite podľa príslušných platných technických noriem.

Pre účely tohto verejného obstarávania sú ekvivalentnými výrobkami a technickými riešeniami také výrobky a technické riešenia, ktoré spĺňajú úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú výrobky určené.

Uchádzač je povinný ekvivalentný výrobok a technické riešenie predložiť zdokumentovateľným spôsobom tak, aby obstarávateľská organizácia mohla vyhodnotiť ponuku z pohľadu splnenia požiadaviek na predmet zákazky.

Projektová dokumentácia zohľadňuje požiadavky dostupnosti pre osoby so zdravotným postihnutím a riešenia vhodné pre všetkých užívateľov okrem náležite odôvodnených prípadov.

Nasledovné dokumenty tvoria neoddeliteľnú súčasť časti Opisu predmetu zákazky týchto súťažných podkladov a majú poradie záväznosti uvedené v zostupnom poradí:

1. Časť Opis predmetu zákazky
2. Prípadné vysvetlenia podľa zákona o verejnom obstarávaní
3. Projektová dokumentácia
4. Výkaz výmer

**Prílohy časti Opisu predmetu zákazky:**

Príloha č. 1 – Projektová dokumentácia, ktorá je prístupná na linku:

PD na linku <https://cloud.banm.sk/index.php/s/xMjAfDATxPqVFf3>

Príloha č. 2 – Výkaz výmer a Zadanie

PODMIENKY TÝKAJÚCE SA ZÁKAZKY:

Verejný obstarávateľ si vyhradzuje právo neprijať ponuku, ktorá prekročí finančný limit zákazky, t.j. **predpokladanú hodnotu zákazky, uvedenú vo výzve na predkladanie ponúk.**

**Prílohy:**

# Príloha č. 1 ku SP: NÁVRH NA PLNENIE KRITÉRIA – PONUKA

# Príloha č. 2 ku SP: návrh ZMLUVY O DIELO